Floer ble medlem av Sportsklubben Speed, Kristiania og gikk direkte inn i klubbens styre i stiftelsesåret 1918. Han har vært formann i klubben i flere omganger; 1921-25, 1928-30, 1932, 1939-40 og 1964-68. Han fungerte som fotballavdelingens formann i 1919-20, bandyavdelingens formann i 1933 og var leder for junioravdelingen i Speed 1922-24, 1928 og 1935-51. For Speeds eldre var han Oldermann 1935 og 1947-52. Han var redaktør for Speeds avis, og forslagsgiver til Speeds merke. Han debuterte som fotballspiller på Speeds A-lag i 1918 og har over 250 obligatoriske kamper for klubben. I 1928 under sportsklubbens 10-årsjubileum ble han utnevnt til æresmedlem.